20वीं सदी के बांग्ला नाटकों पर संगीत का प्रभाव विषय पर सेमिनार आज से
रांची | आरयूके पीजी बांग्ला विभाग में 6 और 7 मार्च को नेशनल सेमिनार होगा। इसका विषय ‘20वीं सदी में बांग्ला नाटक : संगीत एवं अन्य अनुवाद’ रखा गया है। सेमिनार में बांग्ला नाटक पर चर्चा होने के अलावा नाटक का मंचन और संगीत बांसुरी वादन भी होगा। सेंट्रल लाइब्रेरी के हॉल में रांची विवि के वीसी डॉ. रमेश पांडेय इसका उद्घाटन करेंगे। प्रोवीसी प्रो. कामिनी कुमार, रजिस्ट्रार डॉ. अमर कुमार चौधरी भी उपस्थित रहेंगे। विशिष्ट नाटककार मनोज मित्र भी नाटक के विभिन्न आयामों पर विचार रखेंगे। रवींद्र भारती विवि के प्रोफेसर सह नाटककार डॉ. शिशिर भादुड़ी, सुष्मिता चक्रवर्ती, राम कुमार मुखोपाध्याय, डॉ. मुकुल बंदोपाध्याय (संगीत नाटक एकेडमी की सदस्य), शक्तिनाथ चक्रवर्ती, विभाष चक्रवर्ती की-नोट स्पीकर होंगे। सेमिनार में नाटक कार कपाले (किसके भाग्य में) का मंचन भी किया जाएगा। कोलकाता की चित्रिता गांगुली रवींद्र संगीत प्रस्तुत करेंगी और समीर सेठ बांसुरी वादन पेश करेंगे।
hin_Deva hin_Deva